Ons eerste celeb-resep: Milan Murray se top-braaivleis-slaai | SARIE
SARIE.com hoor elke Vrydag by bekendes wat hul gunsteling-resep vir die naweek is. Ons het eerste by aktrise Milan Murray, wat nou in Mooirivier te sien is, gaan aanklop.
Milan se top-slaai by braaivleis
“My man, Schalk van der Merwe, ’n sakeman, dink ’n mens het net braaibroodjies as bykos nodig saam met braaivleis, maar my gewete (en badkamerskaal!), voel anders. Dié resep leen ek by my skoonsus, Christelle van der Merwe,’n fisioterapeut van Claremont naby Kaapstad.’’
1 pak groenboontjies, punt aan albei kante afgesny
2 komkommers in die helfte gesny, geskil en in die lengte in ses repe gesny
250 g fetakaas, gekrummel
Kook groenbone effe – nie pap nie (laat tien minute afkoel)
meng ¼ koppie olyfolie
¾ koppie witwynasyn
1 teelepel korrelmosterd
suiker en heuning na smaak
Meng groenbone, komkommer en fetakaas in bak. Wag tot net voor jy dit voorsit en drup sous bo-oor.
WENK: “Dit lyk baie mooi as jy dit voorsit in ’n wit bak met twee hout-slaailepels (selfs die Britse sjef Jamie Oliver sal jou op die skouer klop!)”
NS: Maak seker dat jou geliefde wat saam met jou in die bed spring dieselfde hoeveelheid groenslaai as jy (met knoffel!) geëet het … ” sê Milan.
Milan is ook nou te sien in die dramedy (dramatiese komedie) Mooirivier wat losweg geskoei is op Love Actually.
Saam op die spyskaart
SARIE AUGUSTUS 2014
Malvapoeding met koek uit n boks
Nóg ’n idee vir die Valentynsnaweek
Daar’s nie ’n beter tyd as om die spesiale persoon (of persone!) in jou lewe uit te neem vir ’n fliek nie!
Die nuwe Afrikaanse rolprent Mooirivier (die eerste ensemble-fliek in Afrikaans) wys tans op die grootskerm!
Moenie dié fliek misloop nie – koop sommer jou kaartjie nou en verseker jy kry ‘n sitplek.
Ontmoet die Mooirivier-karakters wat jou hart gaan steel – Milan Murray en Hykie Berg
sKies jou gunsteling Milan Murray-haarstyl